สวัสดีค่ะ แฟนของหนูมีน้ำเมือกใสๆไหลออกมาจากอวัยวเพศค่ะ(ผู้ชาย) น้ำใสๆมันเหนียวๆ มีกลิ่น ไหลออกมาเป็นครั้งคราวค่ะ มาๆหายๆ แต่รอบนี้มีอาการเจ็บอวัยวเพศร่วมด้วย แต่ยังไม่ได้มีเพศสัมพันธุ์มาสักพักนึงแล้วนะคะ อาการแบบนี้ผิดปกติมากไหมคะ มันเป็นแค่น้ำหล่อลื่นที่ไหลออกมาเฉยๆหรือว่าเป็นอาการของหนองในเทียมคะ
สวัสดีค่ะ หากน้ำเมือกใสๆ ที่ไหลจากอวัยวะเพศชาย มีกลิ่นเหม็นผิดปกติ และไม่ได้ไหลเมื่อถูกกระตุ้นอารมณ์ทางเพศ แต่ไหลในเวลาอื่นๆ ด้วย ก็ไม่น่าใช่น้ำหล่อลื่นค่ะ นอกจากนี้ หากมีการเจ็บอวัยวะเพศร่วมด้วย ก็แสดงว่าน่าจะเกิดจากการติดเชื้อค่ะ โดยอาจเป็นการติดโรคหนองในเทียมก็ได้ แต่ไม่น่าใช่หนองในแท้ เพราะหนองในแท้นั้น น้ำที่ไหลจากอวัยวะเพศชาย จะมีลักษณะเป็นหนองข้นสีเหลือง ไม่ได้เป็นแบบมูก หรือน้ำใสๆ ค่ะนอกจากนี้แล้ว ก็อาจเกิดจากการมีเนื้องอกหรือเนื้อร้ายในทางเดินปัสสาวะก็ได้ค่ะ แต่ก็พบได้น้อยมากมากดังนั้น แนะนำควรไปพบแพทย์เพื่อตรวจว่าเกิดจากโรคติดเชื้อหรือไม่ และเป็นอะไร จะได้รับการรักษาที่ตรงกับโรคค่ะ และฝ่ายหญิงควรไปพบแพทย์เพื่อตรวจพร้อมกันด้วยค่ะ ในเบื้องต้น ก็ควรงดการมีเพศสัมพันธ์ไปก่อนด้วยค่ะ